
1. [bookmark: _bookmark0]Hyrje

Ministria e Industrisë, Ndërmarrësisë dhe Tregtisë, përmes Agjencisë për Investime dhe Përkrahjen e Ndërmarrjeve në Kosovë (KIESA) dhe në bashkëpunim me projektin “Enabling Income Generation for the Poor”( EnInGeP) të financuar nga Bashkëpunimi Austriak për Zhvillim (ADC) fton ndërmarrjet kosovare të bëhen pjesë e Iniciativës për Fuqizim Digjital (IFD) dhe të përfitojnë nga shërbimet për digjitalizim.
Përmes IFD, KIESA ofron një mundësi unike për ndërmarrjet mikro (deri në 9 punëtorë), të vogla (10 deri në 49 punëtorë) dhe të mesme (50 deri në 249 punëtorë) për transformim digjital, me qëllim të rritjes së performancës, konkurrueshmërisë dhe qasjes në tregjet lokale dhe ndërkombëtare.

2. [bookmark: _bookmark1]Përkrahja financiare e ofruar nga MINT/KIESA
Shuma totale e projektit është 345,000.00€. Autoriteti kontraktues rezervon të drejtën të mos shpërndajë të gjitha mjetet në dispozicion. Grantet do të ndahen përmes kategorive si në vijim:

· 80% subvencion për ndërmarrjet mikro deri ne 9 punëtorë 
· 70% subvencion për ndërmarrjet e vogla 10 – 49 punëtorë 
· 60% subvencion për ndërmarrjet e mesme 50 – 249 punëtorë 

3. [bookmark: _bookmark2]Shërbimet e digjitalizimit dhe madhësia e grantit

Shërbimet e digjitalizimit të ofruara në kuadër të IFD-së janë si në vijim, mirëpo ju duhet te përzgjidhni vetëm njërën nga to: 

· Marketing Digjital
· Burime Njerëzore
· E- Tregtia / Platformat e Shitjes Online
· Menaxhimi i Marrëdhënieve me Klientin (CRM) dhe Planifikimi i Burimeve të Ndërmarrjeve (ERP) dhe
· Programe të ndryshme automatizimi dhe optimizimi Madhësia e grantit është siç vijon:
· Marketingu Digjital - Madhësia maksimale e Grantit: 2,500 €
· Burime Njerëzore përmes platformave të licencuara - Madhësia maksimale e Grantit: 2,000 €
· E- Tregtia / Platformat e Shitjes Online- Madhësia maksimale e grantit 3,500 € 
· Menaxhimi i Marrëdhënieve me Klientin (CRM) dhe Planifikimi i Burimeve të Ndërmarrjeve (ERP) - Madhësia maksimale e Grantit: 2,500 €
· Programe të ndryshme automatizimi dhe optimizimi - Madhësia maksimale e grantit 4,000 €


4. [bookmark: _bookmark3]Dokumentet e kërkuara sipas Udhëzimit Administrativ 01/2018

· Certifikatën e regjistrimit të biznesit me të gjitha informatat përcjellëse sipas kërkesave të legjislacionit në fuqi në Republikën e Kosovës.
· Certifikatën e numrit fiskal (nuk aplikohet për bizneset të cilat numrin e regjistrimit të biznesit dhe numrin fiskal e kanë në një certifikatë).
· Vërtetim tatimor me të cilën vërtetohet se aplikuesi nuk ka borxhe aktuale tatimore të pashlyera apo obligime tjera tatimore ose është në marrëveshje për shlyerjen e borxhit me ATK.
· Listën e punëtorëve për vitin 2023 të lëshuar nga ATK (mund të nxjerrët online nga ueb faqja e ATK-së). Në bazë të listës do të kategorizohen dhe vlerësohen ndërmarrjet si: mikro, të vogël apo të mesme dhe do të vlerësohen piket e punësimit të gjinisë femërore.
· Dëshminë mbi qarkullimin vjetor të vitit 2023 dhe 2022 nga ATK.
· Kopjen e letërnjoftimit të personit/ve në emër të cilit/ve është i regjistruar aplikuesi.
· Dëshmi nga aplikuesi se nuk është nën falimentim ose nën administrim të dhunshëm gjyqësor të lëshuar nga Gjykata Themelore – kërkohet origjinali jo më i vjetër se 30 ditë.
· Dëshminë e xhirollogarisë aktive të aplikuesit në njërën prej bankave të licencuara nga Banka Qendrore e Kosovës.
· [bookmark: _Hlk176421236]Gjendjen e xhirollogarisë bankare të aplikuesit për vitin e fundit (2023). Për aplikuesin e sapo themeluar kjo nuk është e aplikueshme. 
· Projekt-propozimin që përfshin: qëllimin, aktivitetet e projektit, koston financiare, planin kohor të realizimit të projektit dhe strukturën organizative të aplikuesit (Shtojca A).
· Të mos ketë pranuar mjete nga burimet tjera të financimit për të njëjtat aktivitete, e dëshmuar më deklaratë nën betim (Shtojca B). 
· Të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit nga MINT për dy vitet e fundit, e dëshmuar me deklaratë nën betim (Shtojca B). 
· Shtojca A – Aplikacioni – Projekt Propozimi. 
· Shtojca B – Deklarata nen Betim. 

Sqarim:
Në mungesë të cilit do dokument të kërkuar me lartë, përfshirë shtojcat, subjektet aplikuese do të diskualifikohen dhe nuk do të shqyrtohen për vlerësim.

5. [bookmark: _bookmark4]Kohëzgjatja

Kohëzgjatja e planifikuar e projektit nuk mund të tejkalojë katër (4) muaj që nga nënshkrimi i kontratës ndërmjet dy palëve (përveç nëse ndryshe parashihet me kushtet e kontratës apo raportit të komisionit monitorues).


6. [bookmark: _bookmark5]Sqarime shtesë

· Aplikacionet mund të plotësohen në gjuhën shqipe, serbe dhe angleze.
· Ndërmarrja përfituese pas shërbimit të pranuar nga ofruesi i shërbimeve, obligohet që të paguaj ofruesin e shërbimeve në vlerën totale sipas klasifikimit të shërbimit digjital. Më pas ndërmarrja përfituese do të rimbursohet nga IFD- ja në bazë të përqindjeve sipas klasifikimit dhe madhësisë së qarkullimit.
· NVM-të që kanë përfituar subvencionim nga skema paraprake e digjitalizimit (IFD), nuk mund te përfitojnë ne këtë skeme për shërbimin e njëjtë digjital.
· Në rast që ndërmarrja do të jetë përfitues, atëherë do të nënshkruhet marrëveshje dypalëshe, pjesë e secilës do të jenë edhe deklarimet që janë bërë me rastin e aplikimit.
· Përfitues do të jenë ndërmarrjet që janë renditur më pikë më të larta nga komisioni vlerësues, varësisht prej limiteve buxhetore të planifikuara.
· Ndryshimi i shërbimit te digjitalizimit mund të bëhet vetëm ne koordinim dhe aprovim nga konsulenti i diagnostifikimit.
· Në ueb të MINT/KIESA do të publikohet lista e ndërmarrjeve të vlerësuara.
· Nuk përkrahën ndërmarrjet që aktivitetin primar dhe sekondar e kanë në sektorin e tregtisë
· NVM-të që kanë përfituar subvencionim me mjete financiare për blerjen e makinerive prodhuese dhe përpunuese, për certifikim të produkteve dhe per digjitalizim gjatë vitit 2024 në kuadër të projekteve të KIESA-s nuk kanë të drejtë të përfitojnë nga kjo thirrje. 
· Fushë veprimtaria e ndërmarrjeve nuk pranohet të ndryshohet pas hapjes se kësaj thirrje publike. 

7. [bookmark: _bookmark6]Si të aplikohet?
Njoftimi për thirrje publike është i publikuar në ueb faqen e MINT dhe të KIESA-së: https://mint.rks-gov.net/
http://kiesa.rks-gov.net/

Aplikimi bëhet përmes platformës e-Kosova, në linkun https://ekosova.rks-gov.net/572 .
Afati për dorëzimin e aplikacionit dhe dokumenteve përcjellëse është deri më datë 05.11.2024. Ndërsa, informatat shtesë mund të merren përmes email adresës: sme.kiesa@rks-gov.net konform U.A.01/2018, jo më vonë se pesë (5) ditë para mbylljes se thirrjes publike
[bookmark: _GoBack]


8. [bookmark: _bookmark7]Kriteret e vlerësimit

Kriteret e vlerësimit janë të ndara në dy pjesë: Kriteret sektoriale dhe kriteret sociale.
Kriteret sektoriale: Përparësi do t’u ofrohet ndërmarrjeve që operojnë në prodhim, që eksportojnë ose kanë potencial për eksport dhe që krijojnë vende të reja pune. Maksimumi i pikëve që mund fitohen është 50 pikë. Ndërsa minimumi i kërkuar është
22.5 pikë. Shkalla e vlerësimit është: 10 më e larta – 1 më e ulëta.

	Kategori
	Kriteret specifike
	Pesha
	Vlerësimi (1-10)
	Vlerësimi i peshuar

	Kriteret e sektorit
	
	
	
	

	
	Prodhim (20) apo
Shërbime (15)
	
	

	
	Eksport
	10
	
	

	
	Krijim i vendeve të punës
	20
	
	

	
	Totali
	



Kriteret Sociale: Përparësi do t’u ofrohet ndërmarrjeve që do të kenë ndikim në punësimin e grave, të varfërve dhe minoriteteve. Po ashtu përparësi do të kenë ndërmarrjet në pronësi të grave, minoriteteve, dhe atyre që përdorin mjete apo metoda të energjisë së ripërtërishme dhe që operojnë në vise jo të zhvilluara. Maksimumi i pikëve që mund fitohen është 50 pikë. Ndërsa minimumi i kërkuar është 11 pikë. Shkalla e vlerësimit është: 10 më e larta – 1 më e ulëta, përveç kur është specifikuar ndryshe.

	Kategoria
	Kriteret specifike
	Pesha
	Vlerësimi (1-10)
	Vlerësimi i peshuar

	Kriteret sociale
	
	
	
	

	
	Ndikimi pro-femrave
	10
	
	

	
	Ndikimi pro-varfërisë
	10
	
	

	
	Ndikimi pro-pakicave
	6
	
	

	
	Zonat me zhvillim më të
ulët
	6
	
	

	
	Ndërmarrëset femra
	Po (9) / Jo (0)
	
	

	
	Ndërmarrësit pakica
	Po (4) / Jo (0)
	
	

	
	Ndërmarrësit ne ekonomi te gjelbert,	energji	te
rinovueshme
	
Po (5) / Jo (0)
	
	

	
	
	
	Totali
	


9. [bookmark: _bookmark8]Ankesat
Pas publikimit të rezultateve preliminare aplikuesit mund të adresojnë ankesa brenda afatit të paraparë me UA 01/2018, në platformën e-Kosova.

Shënim:
Në rast se informatat e dhëna në këtë aplikacion vërtetohen që janë të pa sakta, subjektit nuk do t’i realizohet pagesa dhe i njëjti do të mbaj përgjegjësi për të gjitha pasojat, sipas legjislacioneve relevante në fuqi.

